Tárgyalja: Humánpolitikai Bizottság

Nyilvános ülés anyaga

Minősített többség szükséges

Berettyóújfalu Város Önkormányzata Polgármesterétől

# ELŐTERJESZTÉS

a Berettyó Kulturális Központ alapító okiratának módosítására

Tisztelt Képviselő-testület!

A Berettyó Kulturális Központ (a továbbiakban: BKK) Alapító Okiratának módosítására legutóbb 2020. november 1-i hatállyal került sor jogszabályváltozás miatt, melynek módosítása ismételten indokolttá vált az alábbiakra tekintettel:

* **Tourinform Iroda, mint tevékenység, egyben telephely megszűnése, amely egyidejűleg székhelymódosítást igényel:**

A BKK 2023. augusztus hónapban kezdeményezte a Tourinform rendszerből történő kilépését. A Tourinform Berettyóújfalu iroda 2023. augusztus 1-től augusztus 10-ig átmenetileg technikai okok miatt bezárt. A bezárást július végén jelezték a koordinációnak. A Tourinform Iroda ideiglenes helyszínén (Zsinagóga Kultúrtér) már nem volt lehetőség a működésre, mivel az épület pályázati projektből került felújítása és júliusban Magyar Államkincstártól érkezett tájékoztatás szerint ebben az épületben nem folyhat ilyen tevékenység. Ugyanakkor a régi helyszínre (Szent István tér 11.) sem volt lehetőség visszaköltözni, mert az épület a múlt év ősze óta üres, a takarékossági intézkedések miatt bezárásra került (télen gázfűtés, nyáron folyamatos klimatizálás magas áramdíjai). Ezek mellett a legfontosabb indok a kilépés mellett, hogy az intézménynek nem volt humánerőforrás kapacitása mindkét épület (Zsinagóga, Tourinform Iroda) folyamatos hétvégi nyitvatartásának biztosítására.

A fenti okok miatt a Berettyó Kulturális Központ és a Magyar Turisztikai Ügynökség a Tourinform védjegy használatára és az Iroda működtetésére vonatkozó Névhasználati Szerződést közös megegyezéssel 2023. szeptember 28. napjával megszüntették.

Ez magával vonja azt, hogy Tourinform Iroda, mint telephely is megszűnik, valamint az intézmény székhelyét is módosítani kell, amely a Berettyóújfalu, Bajcsy-Zsilinszky utca 27. szám alá, a Nadányi Zoltán Művelődési Házba kerül át.

* **Két „új” telephely felvétele az Alapító okiratba:**

Ezidáig a BKK Alapító Okiratában nem szerepelt telephelyként a Zsinagóga Kultúrtér, valamint a Bodorka Népmesepont, ezért azok telephelyként történő feltüntetése indokolt.

* **Az Alapító Okirat 4.3. pontjában felsorolt feladatok pontosítása és kiegészítése a vonatkozó jogszabályi szövegnek megfelelően.**
* **Jogszabály: a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény** (a továbbiakban: közművelődési törvény)
* **Helyi médiaszolgáltatást érintő változások:**

A médiaszolgáltatással kapcsolatos feladatok között csak az alábbi pont maradna meg:

* internetes oldalak működtetése, mely internetes oldalak rendeltetése a tájékoztatás, az érdeklődők számára hírek, információk nyújtása a helyi rendezvényekkel, a helyi közéleti eseményekkel kapcsolatban.

Így az alábbi pontok törlésre kerülnének, tekintettel arra, hogy a televízió-műsorszolgáltatás és helyi média feladatai gazdasági társaság alapításával a gazdasági társasághoz kerülne át:

* Berettyóújfalu közéleti lapjának, a Bihari Hírlapnak a kiadása,
* a helyi televízió, a Berettyó Televízió műsorának összeállítása, szolgáltatása, a működtetése keretében végzett televíziós műsorfelvétel utómunkálataival kapcsolatos feladatok, televízió-műsorgyártással kapcsolatos feladatok,
* a helyi, a bihari térségi médiumok számára készített médiatermékek szolgáltatása/hírszolgáltatás a berettyóújfalui és térségi kulturális rendezvényekkel, közéleti eseményekkel kapcsolatos hírekkel, képekkel, videó anyagokkal, cikkekkel.

A fentiekre tekintettel az alapító okirat 4.4. pontjából az alábbi 15. és 16. sor elhagyásra kerülne a továbbiszerkezeti egységek számozásának értelemszerű megváltozásával:

|  |  |  |
| --- | --- | --- |
| 15 | 083030 | Egyéb kiadói tevékenység |
| 16 | 083050 | Televízió-műsor szolgáltatása és támogatása |

* **Kormányzati funkciók kiegészítése**

A kormányzati funkciókat tartalmazó 4.4. pont három kormányzati funkcióval egészül ki, amelyek nem új feladatok, azonban ezek megjelölését az Alapító Okirat eddig nem tartalmazta, ezért azokat pótolni szükséges.

* **Kulturális és Innovációs Miniszter véleményében javasoltak beépítése:**

A közművelődési törvény 78/J. § (1) bekezdés szerint közművelődési intézmény – ideértve a közművelődési megállapodás keretében működtetett intézményt is – létesítése, átszervezése, megszüntetése, valamint tevékenységének 2 hónapon túli szüneteltetése esetén a testületi döntés meghozatala előtt 30 nappal a miniszter és a 82. § szerinti Közművelődési Kerekasztal véleményét be kell szerezni, és annak tartalmát a képviselőtestülettel ismertetni kell.

A közművelődési törvény ugyanezen szakaszának (2) bekezdése alapján, ha a miniszter és a Közművelődési Kerekasztal a megkereséstől számított 30 napon belül nem nyilvánít véleményt, úgy kell tekinteni, hogy a megkeresésben foglaltakkal egyetért. A miniszter és a Közművelődési Kerekasztal véleménye a képviselőtestületet nem köti döntése meghozatalában.

A 78/J. § (3) bekezdése szerint az (1) bekezdés szerinti átszervezésnek minősül minden olyan fenntartói döntés, amely az alapító okiratnak vagy a közművelődési megállapodásnak a közművelődési intézmény megnevezésében, székhelyében, a közművelődési feladatellátást érintő telephelye megjelölésében vagy törlésében, a közművelődési intézmény alaptevékenységében, a közművelődési feladatellátást érintő kormányzati funkciók, illetve a közművelődési alapszolgáltatások megjelölésében vagy törlésében következik be. Nem minősül átszervezésnek a jogszabályváltozásból eredő kötelező módosítás, illetve az olyan vagyont érintő döntés, amely vagyon a feladatellátáshoz a továbbiakban nem szükséges.

Berettyóújfalu Város Önkormányzata, mint fenntartó megkereste a Kulturális és Innovációs Minisztériumot a fenti jogszabályhely szerinti véleményének bekérése céljából, melynek nyomán a Minisztérium a 2023. november 30. napján kelt levelében leírta, hogy a tervezett átszervezést támogatja. A véleményében javaslatot tett arra, hogy az intézményvezetőre vonatkozó szabályoknál az 5.1. pontban kerüljön feltüntetésre a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint az egyes kulturális tárgyú rendeletek módosításáról szóló 39/2020. (X.20) EMMI rendelet, mint vonatkozó jogszabály is.

* **A költségvetési szervnél alkalmazásban álló személyek jogviszonyára vonatkozó kiegészítés:**

Jelenleg a BKK-nál nemcsak munkaviszonyban, hanem megbízási, egyszerűsített foglalkoztatási és hosszabb időtartamú közfoglalkoztatási jogviszonyban is alkalmazásban állnak dolgozók, ezért ezen három utóbbi alkalmazási jogviszony feltüntetése is indokolt az Alapító Okirat 5.2. pontjában található táblázatban.

Kérem, hogy az előterjesztésben és a határozati javaslatokban foglaltakat támogatni szíveskedjenek!

Az előterjesztéshez 2 határozati javaslat tartozik.

Berettyóújfalu, 2023. december 7.

Muraközi István

polgármester

**1. sz. határozati javaslat:**

Berettyóújfalu Város Önkormányzata Képviselő-testülete ……../2023. (XII.14.) önkormányzati határozatával a Berettyó Kulturális Központ 104/2020. (VII.30.) önkormányzati határozattal módosított és 105/2020. (VII.30.) számú önkormányzati határozattal jóváhagyott, 2020. szeptember 1. napján kelt, BPH/3618-3/2020. számú alapító okiratának hatályos szövegét a következő módosító okirat szerint módosítja:

Okirat száma:

Módosító okirat

**A Berettyó Kulturális Központ Berettyóújfalu Város Önkormányzata Képviselő-testülete által 2020. szeptember 1. napján kiadott BPH/3618-3/2020. számú alapító okiratát az államháztartásról szóló 2011. évi CXCV. törvény 8/A. §-a alapján – a .../2023. (XII.14.) számú Képviselő-testületi határozatra figyelemmel – a következők szerint módosítom:**

1. **Az alapító okirat 1.2.1. pontjába foglalt**

**„**székhelye: 4100 Berettyóújfalu, Szent István tér 11.**” szövegrész helyébe**

**„**székhelye: 4100 Berettyóújfalu, Bajcsy-Zsilinszky utca 27.**” szövegrész lép.**

1. **Az alapító okirat 1.2.2. pontjába** foglalt táblázat 4. sora elhagyásra kerül a további  
   szerkezeti egységek számozásának értelemszerű megváltozásával.
2. **Az alapító okirat 1.2.2. pontjába** foglalt táblázat a következő 6. és 7. sorral egészül ki:

|  |  |  |
| --- | --- | --- |
| 6 | Zsinagóga Kultúrtér | 4100 Berettyóújfalu, Mártírok utca 4. |
| 7 | Bodorka Népmesepont | 4100 Berettyóújfalu, Kossuth utca 36. |

1. **Az alapító okirat 4.3. pontjában a**

„4.3. A költségvetési szerv alaptevékenysége:

Települési önkormányzat közművelődési feladata (1997. évi CXL. tv. 76. §):

- az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek, népfőiskolák megteremtése,

*-* a település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása,

- az egyetemes, a nemzeti, a nemzetiségi és más kisebbségi kultúra értékeinek megismertetése, a megértés, a befogadás elősegítése, az ünnepek kultúrájának gondozása,

- az ismeretszerző, az amatőr alkotó, művelődő közösségek tevékenységének támogatása,

- a helyi társadalom kapcsolatrendszerének, közösségi életének, érdekérvényesítésének segítése,

- a különböző kultúrák közötti kapcsolatok kiépítésének és fenntartásának segítése,

- a szabadidő kulturális célú eltöltéséhez a feltételek biztosítása,

- egyéb művelődést segítő lehetőségek biztosítása.

A város lakossága számára színházi előadások, hangversenyek, képzőművészeti kiállítások, filmvetítések, irodalmi estek tartásának folyamatos biztosítása. Amatőr művészeti körök, műhelyek, alkotótáborok, alkotó és előadóművészi művelődő közösségek működésének segítése. Közművelődési tevékenységet is végző lakossági önszerveződő közösségek támogatása. Különböző kultúrák közötti kapcsolatok kiépítésének és fenntartásának segítésére, ezen belül a városban élő etnikai kisebbség kulturális tevékenységének támogatása, más nemzetek kultúrájának - a testvérvárosi kapcsolatok kiszélesítésével történő megismertetése a város lakosságával, illetve saját kultúránk más nemzetek számára történő bemutatása. A szabadidő kulturális célú eltöltéséhez, a szórakozási közösségi igényekhez szükséges feltételek biztosítása. Berettyóújfalu Város Önkormányzata testvérvárosaival (Margitta /Románia/, Porcia /Olaszország/) közös programok szervezése, a helyi lakosság számára a testvérváros kultúrájának megismertetése, a testvérvárosokkal Berettyóújfalu helyi adottságainak, helyi kulturális értékeinek megismertetése. Közösségi színtér és szolgáltatás (terem, technika és egyéb eszköz) biztosítása helyben működő közhasznú szervezetek számára. Rendezvényház működtetése: információ nyújtása helyi rendezvényekkel kapcsolatban, jegyárusítás biztosítása a rendezvényekre, helyi, kulturális rendezvények számára közösségi színtér biztosítása.

A Makk Kálmán Mozi és a Nadányi Zoltán Művelődési Ház által tartott filmvetítések.

Nyilvános települési könyvtári ellátás (1997. évi CXL. tv. 55. és 65. §):

- a fenntartó által kiadott alapító okiratban és a szervezeti és működési szabályzatban meghatározott fő céljait nyilatkozatban közzé teszi;

- gyűjteményét folyamatosan fejleszti, feltárja, megőrzi, gondozza és rendelkezésre bocsátja;

- tájékoztat a könyvtár és a nyilvános könyvtári rendszer dokumentumairól és szolgáltatásairól,

- biztosítja más könyvtárak állományának és szolgáltatásainak elérését;

- részt vesz a könyvtárak közötti dokumentum- és információcserében.

- biztosítja az elektronikus könyvtári dokumentumok elérhetőségét;

- a könyvtárhasználókat segíti a digitális írástudás, az információs műveltség elsajátításában, az egész életen át tartó tanulás folyamatában;

- segíti az oktatásban, képzésben részt vevők információellátását, a tudományos kutatás és az adatbázisokból történő információkérés lehetőségét;

- kulturális, közösségi, közművelődési rendezvényeket és egyéb programokat szervez;

- tudás- információ- és kultúraközvetítő tevékenységével hozzájárul az életminőség javításához, az ország versenyképességének növeléséhez;

- gyűjteményét és szolgáltatásait a helyi igényeknek megfelelően alakítja;

- közhasznú információs szolgáltatást nyújt, segíti a lakosság bekapcsolódását az ország és a világ információs rendszereibe;

- végzi Berettyóújfalu és a Bihari térség helyismereti anyagának gyűjtését és dokumentálását;

- szabadpolcos állományrészt tart fenn;

- könyvtári közművelődési tevékenységet végez.

A múzeum feladata (1997. évi CXL. tv. 42. §) a működési engedélyében meghatározott gyűjtőkörébe tartozó kulturális javak:

- gyűjteménygondozása, ennek keretében azok

- nyilvántartása,

- állományvédelme,

- tudományos feldolgozása és publikálása,

- hozzáférhetővé tétele, ennek keretében

- állandó és időszaki kiállítások szervezése,

- közművelődési és múzeumpedagógiai programok és kiadványok biztosítása,

- a kulturális javak digitalizálása,

- a kutatási tevékenység biztosítása.

A területi múzeum (1997. évi CXL. tv. 46. §):

- több múzeumi szakágat felölelő gyűjtőkörrel rendelkezik;

- gyűjtőterülete több települési önkormányzat (tájmúzeum) közigazgatási területére terjed ki.

Helyi médiaszolgáltatással kapcsolatos feladatok:

- Berettyóújfalu közéleti lapjának, a Bihari Hírlapnak a kiadása,

- a helyi televízió, a Berettyó Televízió műsorának összeállítása, szolgáltatása, a működtetése keretében végzett televíziós műsorfelvétel utómunkálataival kapcsolatos feladatok, televízió-műsorgyártással kapcsolatos feladatok,

- internetes oldalak működtetése, mely internetes oldalak rendeltetése a tájékoztatás, az érdeklődők számára hírek, információk nyújtása a helyi rendezvényekkel, a helyi közéleti eseményekkel kapcsolatban,

- a helyi, a bihari térségi médiumok számára készített médiatermékek szolgáltatása/hírszolgáltatás a berettyóújfalui és térségi kulturális rendezvényekkel, közéleti eseményekkel kapcsolatos hírekkel, képekkel, videó anyagokkal, cikkekkel.

Turizmussal kapcsolatos feladatok:

A turizmussal kapcsolatos feladatokon belül az idegenforgalom (turizmus, szervezett külkapcsolatok) keretében a városba és a bihari térségbe látogatók számára a kulturális hagyományok, értékek bemutatása. A szabadidő kulturális célú eltöltéséhez, a szórakozási közösségi igényekhez szükséges feltételek biztosítása.”

**szövegrész helyébe az**

**„**4.3. A költségvetési szerv alaptevékenysége:

Települési önkormányzat közművelődési feladata (1997. évi CXL. tv. 76. §):

A települési önkormányzat kötelező feladata a helyi közművelődési tevékenység támogatása, ami ezt a feladatát a közművelődési alapszolgáltatások – a települési önkormányzat eltérő adottságaira figyelemmel történő – megszervezése, pénzügyi támogatás biztosítása, valamint a közművelődés helyi lakossági képviseletének biztosítása révén látja el. A közművelődési alapszolgáltatások:

* művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,
* a közösségi és társadalmi részvétel fejlesztése,
* az egész életre kiterjedő tanulás feltételeinek biztosítása,
* a hagyományos közösségi kulturális értékek átörökítése feltételeinek biztosítása,
* az amatőr alkotó- és előadó-művészeti tevékenység feltételeinek biztosítása,
* a tehetséggondozás- és -fejlesztés feltételeinek biztosítása, valamint
* a kulturális alapú gazdaságfejlesztés.

A települési önkormányzat a közművelődési alapszolgáltatás megszervezése keretében

*a)* a művelődő közösségnek rendszeres és alkalomszerű művelődési vagy közösségi tevékenysége végzésének helyszínét biztosítja,

*b)* a művelődő közösség számára bemutatkozási lehetőségeket teremt,

*c)* fórumot szervez – ha az adott településen működik – a Közművelődési Kerekasztal bevonásával, a művelődő közösségek vezetőinek részvételével, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat.

A város lakossága számára színházi előadások, hangversenyek, képzőművészeti kiállítások, filmvetítések, irodalmi estek tartásának folyamatos biztosítása. Amatőr művészeti körök, műhelyek, alkotótáborok, alkotó és előadóművészi művelődő közösségek működésének segítése. Közművelődési tevékenységet is végző lakossági önszerveződő közösségek támogatása. Különböző kultúrák közötti kapcsolatok kiépítésének és fenntartásának segítésére, ezen belül a városban élő etnikai kisebbség kulturális tevékenységének támogatása, más nemzetek kultúrájának - a testvérvárosi kapcsolatok kiszélesítésével történő megismertetése a város lakosságával, illetve saját kultúránk más nemzetek számára történő bemutatása. A szabadidő kulturális célú eltöltéséhez, a szórakozási közösségi igényekhez szükséges feltételek biztosítása. Berettyóújfalu Város Önkormányzata testvérvárosaival (Margitta /Románia/, Porcia /Olaszország/) közös programok szervezése, a helyi lakosság számára a testvérváros kultúrájának megismertetése, a testvérvárosokkal Berettyóújfalu helyi adottságainak, helyi kulturális értékeinek megismertetése. Közösségi színtér és szolgáltatás (terem, technika és egyéb eszköz) biztosítása helyben működő közhasznú szervezetek számára.

A Makk Kálmán Mozi és a Nadányi Zoltán Művelődési Ház által tartott filmvetítések.

Nyilvános települési könyvtári ellátás (1997. évi CXL. tv. 55. és 65. §):

- a fenntartó által kiadott alapító okiratban és a szervezeti és működési szabályzatban meghatározott fő céljait nyilatkozatban közzé teszi;

- gyűjteményét folyamatosan fejleszti, feltárja, megőrzi, gondozza és rendelkezésre bocsátja;

- tájékoztat a könyvtár és a nyilvános könyvtári rendszer dokumentumairól és szolgáltatásairól,

- biztosítja más könyvtárak állományának és szolgáltatásainak elérését;

- részt vesz a könyvtárak közötti dokumentum- és információcserében.

- biztosítja az elektronikus könyvtári dokumentumok elérhetőségét;

- a könyvtárhasználókat segíti a digitális írástudás, az információs műveltség elsajátításában, az egész életen át tartó tanulás folyamatában;

- segíti az oktatásban, képzésben részt vevők információellátását, a tudományos kutatás és az adatbázisokból történő információkérés lehetőségét;

- kulturális, közösségi és egyéb könyvtári programokat szervez;

- tudás- információ- és kultúraközvetítő tevékenységével hozzájárul az életminőség javításához, az ország versenyképességének növeléséhez;

- a szolgáltatásait a könyvtári minőségirányítás szempontjait figyelembe véve szervezi

- gyűjteményét és szolgáltatásait a helyi igényeknek megfelelően alakítja;

- közhasznú információs szolgáltatást nyújt, segíti a lakosság bekapcsolódását az ország és a világ információs rendszereibe;

- végzi Berettyóújfalu és a Bihari térség helyismereti anyagának gyűjtését és dokumentálását;

- szabadpolcos állományrészt tart fenn;

- gyermek- és családbarát szolgáltatásokat nyújt.

A múzeum feladata (1997. évi CXL. tv. 42. §) a működési engedélyében meghatározott gyűjtőkörébe tartozó kulturális javak:

- gyűjteménygondozása, ennek keretében azok

- gyarapítása

- nyilvántartása,

- állományvédelme,

- tudományos feldolgozása és publikálása,

- hozzáférhetővé tétele, ennek keretében

- állandó és időszaki kiállítások szervezése,

- közművelődési és múzeumpedagógiai programok és kiadványok biztosítása,

- a kulturális javak digitalizálása,

- a kutatási tevékenység biztosítása.

A területi múzeum (1997. évi CXL. tv. 46. §):

- több múzeumi szakágat felölelő gyűjtőkörrel rendelkezik;

- gyűjtőterülete több települési önkormányzat (tájmúzeum) közigazgatási területére terjed ki.

Helyi médiaszolgáltatással kapcsolatos feladatok:

- internetes oldalak működtetése, mely internetes oldalak rendeltetése a tájékoztatás, az érdeklődők számára hírek, információk nyújtása a helyi rendezvényekkel, a helyi közéleti eseményekkel kapcsolatban,

Turizmussal kapcsolatos feladatok:

A turizmussal kapcsolatos feladatokon belül az idegenforgalom (turizmus, szervezett külkapcsolatok) keretében a városba és a bihari térségbe látogatók számára a kulturális hagyományok, értékek bemutatása. A szabadidő kulturális célú eltöltéséhez, a szórakozási közösségi igényekhez szükséges feltételek biztosítása.”

**szövegrész kerül.**

1. **Az alapító okirat 4.4. pontjába** foglalt táblázat a következő 1., 2. és 3. sorral egészül ki a további szerkezeti egységek számozásának értelemszerű megváltozásával:

|  |  |  |
| --- | --- | --- |
| 1 | 018030 | Támogatási célú finanszírozási műveletek |
| 2 | 041233 | Hosszabb időtartamú közfoglalkoztatás |
| 3 | 074040 | Fertőző megbetegedések megelőzése, járványügyi ellátás |

1. **Az alapító okirat 4.4. pontjába** foglalt táblázat a következő 15. és 16. sora elhagyásra kerül a további szerkezeti egységek számozásának értelemszerű megváltozásával:

|  |  |  |
| --- | --- | --- |
| 15 | 083030 | Egyéb kiadói tevékenység |
| 16 | 086020 | Televízió-műsor szolgáltatása és támogatása |

1. **Az alapító okirat 5.1. pontja az alábbi mondattal egészül ki:**

Az intézményvezetőre a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint az egyes kulturális tárgyú rendeletek módosításáról szóló 39/2020. (X.20) EMMI rendelet szabályai is alkalmazandóak.

1. **Az alapító okirat 5.2. pontjába** foglalt táblázat a következő 2., 3. és 4. sorral egészül ki:

|  |  |  |
| --- | --- | --- |
| 2. | megbízási szerződés | Polgári Törvénykönyvről szóló 2013. évi V. törvény |
| 3. | egyszerűsített foglalkoztatási jogviszony | a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény |
| 4. | hosszabb időtartamú közfoglalkoztatási jogviszony | a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény |

Jelen módosító okiratot 2024. január 15. napjától kell alkalmazni.

Kelt: Berettyóújfalu, időbélyegző szerint

P.H.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Muraközi István

polgármester

**Határidő:** azonnal

**Felelős:** Muraközi István polgármester

**2. sz. határozati javaslat:**

Berettyóújfalu Város Önkormányzata Képviselő-testülete a Berettyó Kulturális Központ alapító okiratának hatályos szövegét a ……../2023. (XII. 14.) önkormányzati határozatával a következők szerint adja ki:

Okirat száma:

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Berettyó Kulturális Központ alapító okiratát a következők szerint adom ki:**

**1. A költségvetési szerv  
megnevezése, székhelye, telephelye**

1.1. A költségvetési szerv

1.1.1. megnevezése: Berettyó Kulturális Központ

1.2. A költségvetési szerv

1.2.1. székhelye: 4100 Berettyóújfalu, Bajcsy-Zsilinszky utca 27.

1.2.2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Nadányi Zoltán Művelődési Ház | 4100 Berettyóújfalu, Bajcsy-Zsilinszky utca 27. |
| 2 | Bihari Múzeum és Sinka István Városi Könyvtár | 4100 Berettyóújfalu, Kálvin tér 1. |
| 3 | Makk Kálmán Mozi | 4100 Berettyóújfalu, Szent István tér 5. |
| 4 | Sinka István Városi Könyvtár Fiókkönyvtára | 4100 Berettyóújfalu, Puskin utca 44. |
| 5 | Berettyószentmártoni Információs Központ | 4100 Berettyóújfalu, Puskin utca 48. |
| 6 | Zsinagóga Kultúrtér | 4100 Berettyóújfalu, Mártírok utca 4. |
| 7 | Bodorka Népmesepont | 4100 Berettyóújfalu, Kossuth utca 36. |

**2. A költségvetési szerv  
alapításával és megszűnésével összefüggő rendelkezések**

2.1. A költségvetési szerv alapításának dátuma: 2008.12.01.

2.2. A költségvetési szerv alapítására, átalakítására, megszüntetésére jogosult szerv

2.2.1. megnevezése: Berettyóújfalu Város Önkormányzata

2.2.2. székhelye: 4100 Berettyóújfalu, Dózsa György utca 17-19.

2.3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Nadányi Zoltán Művelődési Központ és Sinka István Városi Könyvtár | 4100 Berettyóújfalu, Bajcsy-Zsilinszky utca 27. |

**3. A költségvetési szerv irányítása, felügyelete**

3.1. A költségvetési szerv irányító szervének

3.1.1. megnevezése: Berettyóújfalu Város Önkormányzata Képviselő-testülete

3.1.2. székhelye: 4100 Berettyóújfalu, Dózsa György utca 17-19.

3.2. A költségvetési szerv fenntartójának

3.2.1. megnevezése: Berettyóújfalu Város Önkormányzata

3.2.2. székhelye: 4100 Berettyóújfalu, Dózsa György utca 17-19.

**4. A költségvetési szerv tevékenysége**

4.1. A költségvetési szerv közfeladata:

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 42. § és a 46. § alapján múzeumi tevékenység ellátása, az 55. § (1) bekezdése alapján nyilvános könyvtári feladatok ellátása, valamint a 76. § (1) bekezdésé és 78. § (2) bekezdése alapján közművelődési tevékenység ellátása**.** Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontja alapján kulturális szolgáltatás, különösen a nyilvános könyvtári ellátás biztosítása, filmszínház, a helyi közművelődési tevékenység támogatása; 13. § (1) bekezdés 13. pontja alapján turizmussal kapcsolatos feladatok ellátása.

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910110 | Közművelődési intézmények tevékenysége |

4.3. A költségvetési szerv alaptevékenysége:

Települési önkormányzat közművelődési feladata (1997. évi CXL. tv. 76. §):

A települési önkormányzat kötelező feladata a helyi közművelődési tevékenység támogatása, ami ezt a feladatát a közművelődési alapszolgáltatások – a települési önkormányzat eltérő adottságaira figyelemmel történő – megszervezése, pénzügyi támogatás biztosítása, valamint a közművelődés helyi lakossági képviseletének biztosítása révén látja el. A közművelődési alapszolgáltatások:

* művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,
* a közösségi és társadalmi részvétel fejlesztése,
* az egész életre kiterjedő tanulás feltételeinek biztosítása,
* a hagyományos közösségi kulturális értékek átörökítése feltételeinek biztosítása,
* az amatőr alkotó- és előadó-művészeti tevékenység feltételeinek biztosítása,
* a tehetséggondozás- és -fejlesztés feltételeinek biztosítása, valamint
* a kulturális alapú gazdaságfejlesztés.

A települési önkormányzat a közművelődési alapszolgáltatás megszervezése keretében

*a)* a művelődő közösségnek rendszeres és alkalomszerű művelődési vagy közösségi tevékenysége végzésének helyszínét biztosítja,

*b)* a művelődő közösség számára bemutatkozási lehetőségeket teremt,

*c)* fórumot szervez – ha az adott településen működik – a Közművelődési Kerekasztal bevonásával, a művelődő közösségek vezetőinek részvételével, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat.

A város lakossága számára színházi előadások, hangversenyek, képzőművészeti kiállítások, filmvetítések, irodalmi estek tartásának folyamatos biztosítása. Amatőr művészeti körök, műhelyek, alkotótáborok, alkotó és előadóművészi művelődő közösségek működésének segítése. Közművelődési tevékenységet is végző lakossági önszerveződő közösségek támogatása. Különböző kultúrák közötti kapcsolatok kiépítésének és fenntartásának segítésére, ezen belül a városban élő etnikai kisebbség kulturális tevékenységének támogatása, más nemzetek kultúrájának - a testvérvárosi kapcsolatok kiszélesítésével történő megismertetése a város lakosságával, illetve saját kultúránk más nemzetek számára történő bemutatása. A szabadidő kulturális célú eltöltéséhez, a szórakozási közösségi igényekhez szükséges feltételek biztosítása. Berettyóújfalu Város Önkormányzata testvérvárosaival (Margitta /Románia/, Porcia /Olaszország/) közös programok szervezése, a helyi lakosság számára a testvérváros kultúrájának megismertetése, a testvérvárosokkal Berettyóújfalu helyi adottságainak, helyi kulturális értékeinek megismertetése. Közösségi színtér és szolgáltatás (terem, technika és egyéb eszköz) biztosítása helyben működő közhasznú szervezetek számára.

A Makk Kálmán Mozi és a Nadányi Zoltán Művelődési Ház által tartott filmvetítések.

Nyilvános települési könyvtári ellátás (1997. évi CXL. tv. 55. és 65. §):

- a fenntartó által kiadott alapító okiratban és a szervezeti és működési szabályzatban meghatározott fő céljait nyilatkozatban közzé teszi;

- gyűjteményét folyamatosan fejleszti, feltárja, megőrzi, gondozza és rendelkezésre bocsátja;

- tájékoztat a könyvtár és a nyilvános könyvtári rendszer dokumentumairól és szolgáltatásairól,

- biztosítja más könyvtárak állományának és szolgáltatásainak elérését;

- részt vesz a könyvtárak közötti dokumentum- és információcserében.

- biztosítja az elektronikus könyvtári dokumentumok elérhetőségét;

- a könyvtárhasználókat segíti a digitális írástudás, az információs műveltség elsajátításában, az egész életen át tartó tanulás folyamatában;

- segíti az oktatásban, képzésben részt vevők információellátását, a tudományos kutatás és az adatbázisokból történő információkérés lehetőségét;

- kulturális, közösségi és egyéb könyvtári programokat szervez;

- tudás- információ- és kultúraközvetítő tevékenységével hozzájárul az életminőség javításához, az ország versenyképességének növeléséhez;

- a szolgáltatásait a könyvtári minőségirányítás szempontjait figyelembe véve szervezi

- gyűjteményét és szolgáltatásait a helyi igényeknek megfelelően alakítja;

- közhasznú információs szolgáltatást nyújt, segíti a lakosság bekapcsolódását az ország és a világ információs rendszereibe;

- végzi Berettyóújfalu és a Bihari térség helyismereti anyagának gyűjtését és dokumentálását;

- szabadpolcos állományrészt tart fenn;

- gyermek- és családbarát szolgáltatásokat nyújt.

A múzeum feladata (1997. évi CXL. tv. 42. §) a működési engedélyében meghatározott gyűjtőkörébe tartozó kulturális javak:

- gyűjteménygondozása, ennek keretében azok

- gyarapítása

- nyilvántartása,

- állományvédelme,

- tudományos feldolgozása és publikálása,

- hozzáférhetővé tétele, ennek keretében

- állandó és időszaki kiállítások szervezése,

- közművelődési és múzeumpedagógiai programok és kiadványok biztosítása,

- a kulturális javak digitalizálása,

- a kutatási tevékenység biztosítása.

A területi múzeum (1997. évi CXL. tv. 46. §):

- több múzeumi szakágat felölelő gyűjtőkörrel rendelkezik;

- gyűjtőterülete több települési önkormányzat (tájmúzeum) közigazgatási területére terjed ki.

Helyi médiaszolgáltatással kapcsolatos feladatok:

- internetes oldalak működtetése, mely internetes oldalak rendeltetése a tájékoztatás, az érdeklődők számára hírek, információk nyújtása a helyi rendezvényekkel, a helyi közéleti eseményekkel kapcsolatban,

Turizmussal kapcsolatos feladatok:

A turizmussal kapcsolatos feladatokon belül az idegenforgalom (turizmus, szervezett külkapcsolatok) keretében a városba és a bihari térségbe látogatók számára a kulturális hagyományok, értékek bemutatása. A szabadidő kulturális célú eltöltéséhez, a szórakozási közösségi igényekhez szükséges feltételek biztosítása.

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 018030 | Támogatási célú finanszírozási műveletek |
| 2 | 041233 | Hosszabb időtartamú közfoglalkoztatás |
| 3 | 074040 | Fertőző megbetegedések megelőzése, járványügyi ellátás |
| 4 | 082030 | Művészeti tevékenységek (kivéve: színház) |
| 5 | 082042 | Könyvtári állomány gyarapítása, nyilvántartása |
| 6 | 082043 | Könyvtári állomány feltárása, megőrzése, védelme |
| 7 | 082044 | Könyvtári szolgáltatások |
| 8 | 082061 | Múzeumi gyűjteményi tevékenység |
| 9 | 082062 | Múzeumi tudományos feldolgozó és publikációs tevékenység |
| 10 | 082063 | Múzeumi kiállítási tevékenység |
| 11 | 082064 | Múzeumi közművelődési, közönségkapcsolati tevékenység |
| 12 | 082070 | Történelmi hely, építmény, egyéb látványosság működtetése és megóvása |
| 13 | 082091 | Közművelődés - közösségi és társadalmi részvétel fejlesztése |
| 14 | 082092 | Közművelődés - hagyományos közösségi kulturális értékek gondozása |
| 15 | 082093 | Közművelődés - egész életre kiterjedő tanulás, amatőr művészetek |
| 16 | 082094 | Közművelődés - kulturális alapú gazdaságfejlesztés |
| 17 | 083020 | Könyvkiadás |
| 18 | 086030 | Nemzetközi kulturális együttműködés |
| 19 | 086090 | Egyéb szabadidős szolgáltatás |

4.5. A költségvetési szerv illetékessége, működési területe:

Berettyóújfalu közigazgatási területe, továbbá területi múzeum feladatkörben Ártánd, Bakonszeg, Bedő, Berekböszörmény, Biharkeresztes, Bojt, Csökmő, Darvas, Esztár, Furta, Gáborján, Hencida, Kismarja, Komádi, Körösszakál, Körösszegapáti, Magyarhomorog, Mezőpeterd, Mezősas, Nagykereki, Pocsaj, Szentpéterszeg, Tépe, Told, Újiráz, Váncsod, Vekerd, Zsáka, Álmosd, Bagamér, Derecske, Hajdúbagos, Hosszúpályi, Kokad, Konyár, Létavértes, Monostorpályi, Sáránd, Báránd, Bihardancsháza, Biharnagybajom, Bihartorda, Nagyrábé, Sáp, Sárrétudvari, Szerep települések közigazgatási területe.

4.6. A költségvetési szerv vállalkozási tevékenységének felső határa:

A vállalkozási tevékenység felső határa a kiadási előirányzatok 20%-a.

**5. A költségvetési szerv szervezete és működése**

5.1. A költségvetési szerv vezetőjének megbízási rendje:

Az intézményvezetői állást nyilvános pályázat útján kell betölteni. Az intézményvezetőt a Képviselő-testület a munka törvénykönyvéről szóló 2012. évi I. tv. 208. §-a alapján öt év határozott időre bízza meg.

Az egyéb munkáltatói jogokat a polgármester gyakorolja.

Az intézményvezetőre a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint az egyes kulturális tárgyú rendeletek módosításáról szóló 39/2020. (X.20) EMMI rendelet szabályai is alkalmazandóak.

5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | munkaviszony | a munka törvénykönyvéről szóló 2012. évi I. törvény |
| 2. | megbízási szerződés | Polgári Törvénykönyvről szóló 2013. évi V. törvény |
| 3. | egyszerűsített foglalkoztatási jogviszony | a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény |
| 4. | hosszabb időtartamú közfoglalkoztatási jogviszony | a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény |

**Határidő:** azonnal

**Felelős:** Muraközi István polgármester